techiaith/cofnodycynulliad_en-cy huggingface dataset:
English: Well, I couldn't agree more with the Member than in her point acknowledging the disproportionate impact on certain groups in our community of COVID. She identified a number of communities that have been particularly adversely affected. And I just want to associate myself with the point that the First Minister made in answers to his questions earlier, which is to say that our focus very much is on ensuring that groups that have been disproportionately adversely affected are given additional support in the process of recovery from COVID. Just on the point in relation specifically to the public sector equality duty, those assessments have been made. She will perhaps have noted, and if she hasn't, I'll draw her attention to, the document that we published on Monday of this week that describes the impact assessments that have been undertaken across the piece in relation to the various judgments that we've had to make as a Government in relation to COVID-19. She will understand, and I hope Members generally will understand, that the circumstances at the outset of the process in which decisions were being made at very great urgency will have meant that we had to take a slightly different approach to the immediate judgments at the start. But I refer her and other Members to that document, which I hope gives a clear explanation of the approach we've taken throughout to assessing impact, mindful of the fact that, as the First Minister has said himself, the equality lens is essential to the steps we are taking, in particular at the moment, in coming out of lockdown.
Welsh: Wel, rwy'n cytuno'n llwyr â'r Aelod yn ei phwynt yn cydnabod effaith anghymesur COVID ar rai grwpiau yn ein cymuned. Nododd nifer o gymunedau yr effeithiwyd arnyn nhw'n andwyol iawn. Ac rwyf eisiau cysylltu fy hun â'r pwynt a wnaeth y Prif Weinidog mewn atebion i'w gwestiynau'n gynharach, sef dweud ein bod ni'n canolbwyntio'n fawr ar sicrhau bod grwpiau sydd wedi cael eu heffeithio'n anffafriol yn anghymesur yn cael cymorth ychwanegol yn y broses o ymadfer rhag COVID. O ran y pwynt sy'n ymwneud yn benodol â dyletswydd cydraddoldeb y sector cyhoeddus, mae'r asesiadau hynny wedi'u gwneud. Efallai y bydd hi wedi nodi, ac os na fydd hi wedi gwneud hynny, rwy'n ei chyfeirio at y ddogfen a gyhoeddwyd gennym ddydd Llun yr wythnos hon, sy'n disgrifio'r asesiadau effaith sydd wedi'u cyflawni'n gyffredinol o ran gwahanol ddyfarniadau y bu'n rhaid inni eu gwneud fel Llywodraeth ynghylch COVID-19. Fe fydd hi'n deall, ac rwyf yn gobeithio y bydd yr Aelodau yn gyffredinol yn deall, fod yr amgylchiadau ar ddechrau'r broses lle'r oedd penderfyniadau'n cael eu gwneud ar frys mawr wedi golygu bod yn rhaid inni ymdrin ychydig yn wahanol â'r dyfarniadau uniongyrchol ar y dechrau. Ond rwy'n ei chyfeirio hi ac aelodau eraill at y ddogfen honno, ac rwy'n gobeithio bod y ddogfen yn rhoi esboniad clir o'r dull gweithredu yr ydym ni wedi'i ddilyn drwy gydol y broses o asesu effaith, gan gofio, fel y dywedodd y Prif Weinidog ei hun, fod lens cydraddoldeb yn hanfodol i'r camau yr ydym ni'n eu cymryd, yn arbennig ar hyn o bryd, wrth ddod allan o'r cyfyngiadau symud.
English: Counsel General, you'll be aware that one of the groups most affected by the lockdown has been children, and in light of the UN Convention on the Rights of the Child, articles 28 and 29, I just wondered what advice you're giving on how we're going to ensure that all children are going to be able to get an education going forward in September.
Welsh: Cwnsler Cyffredinol, rydych hi'n ymwybodol mai plant yw un o'r grwpiau yr effeithiwyd arnynt fwyaf gan y cyfyngiadau symud, ac yng ngoleuni Confensiwn y Cenhedloedd Unedig ar Hawliau'r Plentyn, erthyglau 28 a 29, tybed pa gyngor yr ydych chi'n ei roi ar sut rydym ni'n mynd i sicrhau bod pob plentyn yn mynd i allu cael addysg wrth symud ymlaen ym mis Medi.
English: I thank Jenny Rathbone for that question. The decision to increase operations in schools from 29 June was guided, really, by an approach based on equality of access. All learners have a right to education and to be supported in that learning, as is clear from the question that she puts to me, and the phased approach aims to mitigate the adverse impact on learners caused by COVID-19. As a Government, we remain completely committed to protecting the rights of children as set out in the convention to which she refers, and we're obviously mindful of our obligations in relation to children under the Rights of Children and Young Persons (Wales) Measure 2011 as well. So, I want to reassure the Member that those considerations remain at the forefront of our thinking in terms of the return of operations to school and more broadly, and also to remind her and others of the work that we did to consult with children and young people in relation to the impact of coronavirus on their lives, which was itself a reflection of the obligations on us under article 12, I think it is, of the convention, which gives the right to a voice, as it were, to children and young people.
Welsh: Diolch i Jenny Rathbone am y cwestiwn hwnnw. Cafodd y penderfyniad i gynyddu gweithrediadau mewn ysgolion o 29 Mehefin ei lywio, mewn gwirionedd, gan ddull a oedd yn seiliedig ar gyfle cyfartal i fanteisio ar addysg. Mae gan bob dysgwr yr hawl i addysg ac i gael ei gefnogi yn y dysgu hwnnw, fel sy'n glir o'r cwestiwn a ofynnodd imi, a nod y dull graddol yw lliniaru'r effaith andwyol ar ddysgwyr a achosir gan COVID-19. Fel Llywodraeth, rydym ni'n parhau i fod yn gwbl ymrwymedig i amddiffyn hawliau plant fel y nodir yn y confensiwn y mae hi'n cyfeirio ato, ac rydym yn amlwg yn ystyriol o'n rhwymedigaethau mewn cysylltiad â phlant o dan Fesur Hawliau Plant a Phobl Ifanc (Cymru) 2011 hefyd. Felly, rwyf eisiau sicrhau'r Aelod bod yr ystyriaethau hynny yn parhau i fod ar flaen ein meddwl o ran dychwelyd gweithrediadau i'r ysgol ac yn fwy cyffredinol, a hefyd hoffwn ei hatgoffa hi ac eraill am y gwaith a wnaed gennym i ymgynghori â phlant a phobl ifanc mewn cysylltiad ar effaith coronafeirws ar eu bywydau, a oedd ynddo'i hun yn adlewyrchiad o'r rhwymedigaethau arnom ni o dan Erthygl 12, rwy'n credu, o'r confensiwn, sy'n rhoi'r hawl i lais, fel petai, i blant a phobl ifanc.
English: Jenny Rathbone makes a very important point about children's right to an education, which is enshrined not just in the UNCRC, but in our own children's rights Measure. I know, Minister, that you've met with the UNCRC monitoring group during the pandemic, and one of the concerns I've had is that, whenever I've tabled questions asking how children's rights are being considered in the decisions taken in lockdown, there is very little evidence of Government being able to show their workings in this area. What assurances can you give that, going forward, you will ensure that the appropriate child rights impact assessment and other considerations relating to children's rights are actually prioritised, so that we can genuinely put children who have suffered so much in this pandemic at the centre of our decision making? Diolch.
Welsh: Mae Jenny Rathbone yn gwneud pwynt pwysig iawn ynglŷn â hawl plant i gael addysg, sydd wedi'i hymgorffori nid yn unig yn CCUHP, ond yn ein Mesur hawliau plant ni ein hunain. Rwy'n gwybod, Gweinidog, eich bod chi wedi cwrdd â grŵp monitro CCUHP yn ystod y pandemig, ac un o'r pryderon yr wyf i wedi'i gael yw, pan wyf wedi cyflwyno cwestiynau yn gofyn sut mae hawliau plant yn cael eu hystyried yn y penderfyniadau sy'n cael eu gwneud yn ystod y cyfnod cyfyngu symudiadau, mai prin iawn yw'r dystiolaeth o allu Llywodraeth i ddangos eu cyfrifiadau yn y maes hwn. Pa sicrwydd y gallwch chi ei roi y byddwch chi, wrth symud ymlaen, yn sicrhau bod yr asesiad priodol o'r effaith ar hawliau plant ac ystyriaethau eraill sy'n ymwneud â hawliau plant yn cael eu blaenoriaethu mewn gwirionedd, fel y gallwn ni roi plant sydd wedi dioddef cymaint yn y pandemig hwn wrth wraidd ein penderfyniadau? Diolch.
English: I thank Lynne Neagle for that question. I can give her that assurance, that those priorities and principles remain fundamental to our approach. I know that Julie Morgan wrote to Lynne Neagle in her capacity as the Chair of the Children, Young People and Education Committee earlier last month, and described the work in relation to education and childcare settings around impact assessments to understand fully the impact on children of the decisions being taken in that area. I hope that she will also have been able to see the document published on Monday, which gives a little more information about some of those considerations, but I absolutely want to give her the reassurance that those considerations are fundamental to the decisions that we are taking, and, again, were one of the key issues relating to our prioritising the ability of children to start returning to school at the start of this week.
Welsh: Diolch i Lynne Neagle am y cwestiwn hwnnw. Gallaf roi'r sicrwydd iddi fod y blaenoriaethau a'r egwyddorion hynny'n dal i fod yn sylfaenol i'n dull ni o weithredu. Gwn fod Julie Morgan wedi ysgrifennu at Lynne Neagle yn rhinwedd ei swydd fel Cadeirydd y Pwyllgor Plant, Pobl Ifanc ac Addysg yn gynharach y mis diwethaf, a disgrifiodd y gwaith o ran lleoliadau addysg a gofal plant ynghylch asesiadau effaith er mwyn deall yn llawn yr effaith ar blant yn sgil y penderfyniadau sy'n cael eu gwneud yn yr ardal honno. Gobeithio y bydd hi hefyd wedi gallu gweld y ddogfen a gyhoeddwyd ddydd Llun, sy'n rhoi ychydig mwy o wybodaeth am rai o'r ystyriaethau hynny. Ond rwyf yn awyddus iawn i roi sicrwydd iddi hi fod yr ystyriaethau hynny'n sylfaenol i'r penderfyniadau a wnawn ac, unwaith eto, yn un o'r materion allweddol sy'n ymwneud â rhoi blaenoriaeth i blant allu dechrau dychwelyd i'r ysgol ddechrau'r wythnos hon.
English: Children's access to mental health support is a key priority in the Government's 'Together for Mental Health' delivery plan, and particularly so during COVID-19. In addition to pre-existing children's mental health services, in response to COVID, we've given additional funding for online mental health toolkits via Hwb and advice-line services for children.
Welsh: Mae gwella mynediad plant at gymorth iechyd meddwl yn flaenoriaeth allweddol yng nghynllun cyflawni 'Law yn Llaw at Iechyd Meddwl' y Llywodraeth, ac yn arbennig felly yn ystod COVID-19. Yn ogystal â gwasanaethau iechyd meddwl plant a oedd eisoes yn bodoli, mewn ymateb i COVID, rydym ni wedi rhoi arian ychwanegol ar gyfer pecynnau cymorth iechyd meddwl ar-lein drwy Hwb a gwasanaethau llinell gyngor i blant.
English: Thank you. Accessing support for childhood mental health issues should be a simple and smooth process. However, it has been found that only 43 per cent of children and young people in Wales would be confident seeking help from a mental health team, and 39 per cent from school counselling. Regional partnership boards, of course, are required by law to prioritise the integration of services for children with complex needs. However, we now know that two health boards have recently disputed the responsibility for the health needs of a young person, and that a child was kept in a mental health facility for weeks, despite having no mental health diagnosis. Will you investigate whether regional partnership boards have been rightly prioritising services for children, and if there is any such failure to have done so, has this seen a breach of article 24, that is the right to the best possible healthcare for children?
Welsh: Diolch. Dylai gwella mynediad plant at gymorth ar gyfer materion iechyd meddwl fod yn broses syml a didrafferth. Fodd bynnag, canfuwyd mai dim ond 43 y cant o blant a phobl ifanc yng Nghymru fyddai'n hyderus wrth geisio cymorth gan dîm iechyd meddwl, a 39 y cant gan gwnsela mewn ysgolion. Wrth gwrs, mae'n ofynnol yn ôl y gyfraith i fyrddau partneriaeth rhanbarthol flaenoriaethu'r broses o integreiddio gwasanaethau ar gyfer plant ag anghenion cymhleth. Fodd bynnag, gwyddom erbyn hyn fod dau fwrdd iechyd wedi herio'r cyfrifoldeb o ran anghenion iechyd person ifanc yn ddiweddar, a bod plentyn wedi cael ei gadw mewn cyfleuster iechyd meddwl am wythnosau, er nad oedd ganddo unrhyw ddiagnosis iechyd meddwl. A wnewch chi ymchwilio i weld a yw byrddau partneriaeth rhanbarthol wedi bod yn blaenoriaethu gwasanaethau ar gyfer plant, ac os oes unrhyw fethiant o'r fath wedi digwydd, a yw hyn wedi torri Erthygl 24, sef yr hawl i'r gofal iechyd gorau posibl i blant?
English: I thank Janet Finch-Saunders for that supplementary question, some of which takes me into areas that are the responsibility of the Minister for health, principally, so I'll make sure that he is aware of the question that she has asked. In relation to the question on convention rights, of course, that is a question that remains continuously in the forefront of our reflections as a Government. But, as I say, in relation to the policy points that she has raised in her question, I'll make sure the Minister for health has heard her question.
Welsh: Diolch i Janet Finch-Saunders am y cwestiwn atodol hwnnw. Mae peth ohono'n yn mynd â mi i feysydd y mae'r Gweinidog Iechyd yn gyfrifol amdanyn nhw, yn bennaf, felly byddaf yn gwneud yn siŵr ei fod yn ymwybodol o'r cwestiwn a ofynnwyd ganddi. O ran y cwestiwn ar hawliau'r confensiwn, wrth gwrs, mae hwnnw'n gwestiwn sydd ar flaen ein hystyriaethau ni 'n barhaus yn Llywodraeth. Ond, fel y dywedais, o ran y pwyntiau polisi a gododd yn ei chwestiwn, byddaf yn gwneud yn siŵr bod y Gweinidog Iechyd wedi clywed ei chwestiwn.
English: I make frequent representations on behalf of the Welsh Government on inter-governmental relations and the structures required to support co-operation and co-ordination among UK Governments. Effective inter-governmental working has never been more important as we deal with the COVID-19 pandemic and as we approach, at the same time, the end of the European transition period.
Welsh: Rwy'n cyflwyno sylwadau'n aml ar ran Llywodraeth Cymru ar gysylltiadau rhynglywodraethol a'r strwythurau sydd eu hangen i gefnogi cydweithio a chydgysylltu ymhlith Llywodraethau'r DU. Nid yw gweithio rhynglywodraethol effeithiol erioed wedi bod mor bwysig wrth inni ymdrin â'r pandemig COVID-19 ac wrth inni agosáu, ar yr un pryd, at ddiwedd y cyfnod pontio Ewropeaidd.
English: Thank you, Minister. In your role, you will, of course, have an eye to the creaking infrastructure of inter-governmental structures across the UK. It was being tested before COVID-19, it was being tested before the EU withdrawal process and was, indeed, being tested year after year, as the people of Wales, Scotland and Northern Ireland, and the great metropolitan city regions of England grew more muscular and gained more powers and authority so that decisions are taken at the right level and as close to people as possible. So, Counsel General, what hope do you have that the creaking inter-governmental constitutional apparatus of the UK, based on centuries-old structures that have struggled, frankly, to keep up with the increasing pace of devolution and principles of subsidiarity, can be made good to reflect the powers and strengths of devolved Governments, of this Senedd and of the people of Wales?
Welsh: Diolch, Gweinidog. Yn eich swydd chi, wrth gwrs, byddwch hefyd yn cadw golwg ar seilwaith simsan y strwythurau rhynglywodraethol ledled y Deyrnas Unedig. Roedd hwnnw yn cael ei brofi cyn COVID-19, roedd yn cael ei brofi cyn y broses o adael yr UE ac, yn wir, roedd yn cael ei brofi flwyddyn ar ôl blwyddyn wrth i bobl Cymru, yr Alban a Gogledd Iwerddon, a dinasoedd metropolitan mawr Lloegr dyfu'n fwy cyhyrog a chael mwy o bwerau ac awdurdod fel bod penderfyniadau'n cael eu gwneud ar y lefel gywir ac mor agos i'r bobl â phosibl. Felly, Cwnsler Cyffredinol, pa obaith sydd gennych chi y gall cyfarpar cyfansoddiadol rhynglywodraethol simsan y DU, sy'n seiliedig ar strwythurau ganrifoedd oed sydd wedi straffaglu i ymdopi â chyflymder cynyddol datganoli ac egwyddorion sybsidiaredd, gael eu haddasu i adlewyrchu pwerau a chryfderau llywodraethau datganoledig, y Senedd hon a phobl Cymru?
English: In addition to what you've just said, Minister, there are a number of examples over the past few weeks of the UK Government ignoring the views that you as Welsh Government have taken and have placed in correspondence - for example, extending the transition period and many other issues that you've just mentioned. So, would you agree that your stance of being content within the union and continuing to be ignored within that - would you agree that that doesn't meet the needs of the people of Wales?
Welsh: Ar gefn beth rydych chi newydd ddweud, Weinidog, mae nifer o esiamplau dros yr wythnosau diwethaf o Lywodraeth y Deyrnas Unedig yn anwybyddu safbwyntiau rydych chi fel Llywodraeth Cymru wedi eu cymryd ac wedi gosod mewn llythyrau - er enghraifft dros ehangu'r cyfnod pontio a nifer o fesurau eraill rydych chi newydd eu crybwyll. Felly, a fyddech chi'n cytuno bod eich safbwynt chi o fod yn hapus tu mewn i'r undeb Brydeinig a pharhau i gael eich anwybyddu - a fyddech chi'n cytuno nad ydy hynny ddim yn ateb blaenoriaethau Cymru?
English: Well, with all due respect, those aren't the two options. The choice is that we have a form of a union where the voice and the views of the people of Wales, through the Senedd, are reflected appropriately in the relationship and the inter-governmental system. We're not saying that the current situation can't be improved - quite the contrary. We're not defending the status quo, but making a constructive effort to put an alternative system in place across the United Kingdom. The time is well past where this became critical, and the Welsh Government on all occasions has taken a constructive and co-operative stance, and described the system that we would want to see in the interests of Wales. There are demands now - given our specific experience in the process of exiting the European Union, and also in terms of the inter-governmental structures in the context of COVID, this now has to happen as a matter of urgency.
Welsh: Wel, nid dyna'r ddau ddewis, gyda phob parch. Y dewis yw ein bod ni'n cael ffurf o undeb lle mae llais Cymru, Llywodraeth Cymru a phobl Cymru, drwy'r Senedd, yn cael eu hadlewyrchu'n addas yn y berthynas a'r system rynglywodraethol. Dŷn ni ddim yn dweud bod dim modd gwella ar y sefyllfa bresennol. Wrth gwrs, i'r gwrthwyneb. Nid amddiffyn y sefyllfa bresennol ydyn ni, ond cyflwyno ymgais adeiladol i gael system amgen ar draws undeb y Deyrnas Gyfunol. Mae'r amser wedi hen basio lle bo hyn yn argyfyngus, a dweud y gwir, ac mae Llywodraeth Cymru ar bob achlysur wedi cymryd safbwynt adeiladol a chydweithredol, a disgrifio'r system y buasem ni'n disgrifio o ran Cymru a'n buddiannau ni. Mae galw nawr, rwy'n credu - yn sgil ein profiad ni yn benodol yn y broses o adael yr Undeb Ewropeaidd, a hefyd o ran y system rynglywodraethol yng nghyd-destun COVID, mae angen i hynny ddigwydd nawr ar frys.
English: The Welsh Government have made a number of regulations in response to the pandemic pursuant to the Coronavirus Act 2020 and Public Health (Control of Disease) Act 1984. All of this legislation has been made following detailed consideration of policy, legal and appropriate scientific and expert public health advice to enable us to respond to these extraordinary circumstances that we faced in Wales.
Welsh: Mae Llywodraeth Cymru wedi gwneud amryw o reoliadau fel ymateb i'r pandemig o dan Deddf y Coronafeirws 2020 a Deddf Iechyd y Cyhoedd (Rheoli Clefydau) 1984. Mae pob rhan o'r ddeddfwriaeth yma wedi cael ei wneud ar ôl cysidro gofalus ar yr elfennau polisi, cyfreithiol, ac ar gyngor addas gwyddonol ac iechyd cyhoeddus i'n galluogi ni i ymateb i'r sefyllfa unigryw hon yng Nghymru.
English: We know that some form of lockdown restrictions will remain in place for quite some time yet, perhaps even until next year. So, how does the Government intend to mitigate the impact of the regulations on the creative industries and the arts? And what role will this sector play in your post-COVID recovery framework? After all, the arts are crucial, as they always are in times of crisis, as we try to understand and express what we are going through. Will your Government follow the example of nations such as Scotland and New Zealand and invest in the sector as part of your recovery work? And will you make progress, without awaiting any additional funding that may or may not come from Westminster, in announcing that the arts are a key part of your post-COVID recovery plan?
Welsh: Mi ydym ni'n gwybod y bydd rhyw ffurf ar gyfyngiadau'r cyfnod clo yn parhau mewn grym am sbel eto, efallai tan y flwyddyn nesaf. Sut mae'r Llywodraeth felly'n bwriadu lliniaru effaith y rheoliadau ar y diwydiannau creadigol a'r celfyddydau? A pa ran fydd y sector yma yn ei chwarae yn eich fframwaith adfer ôl COVID? Wedi'r cyfan, mae'r celfyddydau'n allweddol, fel maen nhw bob tro mewn argyfwng, wrth i ni geisio deall, dirnad a mynegi yr hyn rydym ni'n mynd drwyddo fo. Fydd eich Llywodraeth chi yn dilyn esiampl gwledydd fel yr Alban a Seland Newydd ac yn buddsoddi yn y sector fel rhan o'ch gwaith adferol chi? Ac a wnewch chi symud ymlaen, heb ddisgwyl am unrhyw arian ychwanegol allai ddod neu beidio â dod o San Steffan, i gyhoeddi bod y celfyddydau yn rhan allweddol o'ch cynllun ôl COVID chi?
English: I thank Siân Gwenllian for that question, and, in that question, you highlight one of the very important elements in the COVID context - there's an economic element, there's a health impact, of course, and there's a broader social impact too, but the arts, as you describe, have a very important role in bringing us through this period. The sector has suffered a substantial detrimental effect over the past few months, and, as you said in your question, that's likely to go on for some time. I will echo what the First Minister said in response to questions earlier and the question from Leanne Wood about our efforts to do what we can to support this sector, and what Dafydd Elis-Thomas has stated recently is a key part of that. I would like to live in a world where we wouldn't have to consider what happens in Westminster in terms of funding, but, unfortunately, that is a core element of the decisions that we make, in terms of the resources available to us. But, as the First Minister said in response to questions earlier, we would want to see the role of the sector secured for the future in response to COVID.
Welsh: Diolch i Siân Gwenllian am y cwestiwn hwnnw, a rŷch chi, yn y cwestiwn, yn amlygu un o'r elfennau pwysig iawn yn y cyd-destun COVID - hynny yw, mae effaith economaidd, mae effaith iechyd, wrth gwrs, ac iechyd cymdeithasol ehangach, ond mae gan y celfyddydau, fel rŷch chi'n disgrifio, rôl bwysig iawn yn ein llywio ni trwy'r cyfnod yma. Mae'r sector wedi dioddef effaith andwyol sylweddol yn yr wythnosau diwethaf, ac, fel rŷch chi'n ei ddweud yn y cwestiwn, mae'n debyg gwnaiff hynny barhau am gyfnod eto. Fe wnaf i ategu beth a wnaeth y Prif Weinidog ddweud yn ei gwestiynau cynharach mewn ymateb i Leanne Wood am ein hymgais ni i wneud yr hyn y gallwn ni i gefnogi'r sector yma, ac mae'r hyn mae Dafydd Elis-Thomas wedi ddatgan yn ddiweddar yn rhan allweddol o hynny. Fe fuaswn ni'n hoffi bod mewn byd lle nad ydym ni'n gorfod edrych ar yr hyn sydd yn dod o San Steffan o ran arian, ond, yn anffodus, mae hynny, wrth gwrs, yn elfen greiddiol i'r penderfyniadau, o ran adnoddau sydd o'n blaenau ni. Ond fel gwnaeth y Prif Weinidog ddweud yn ei gwestiynau yn gynharach, bydden ni am weld rôl y sector yn cael ei sicrhau yn y dyfodol fel ymateb i COVID.